Festival continu. Vivim en un indret on a tothora passen coses que ens posen els ulls com a plats | Diari de Tarragona\nTant se val. Segons la CIA queda clar qui és el cèlebre senyor X que perpetrà aquella terrible malifeta dels GAL. Era tan fàcil de deduir com la identitat del no menys famós ‘M. Rajoy’ en els papers de Bárcenas\n20/06/2020 09:53 | Actualizado a 20/06/2020 09:53\nDiuen que la pitjor por d’un periodista rau en témer que sempre redacta el mateix article. Mai no hem tingut aquesta sensació, tot i que, observant els temps que corren, fa l’efecte que donem tombs constantment sobre el mateix. I sempre girem sobre la pobre, per no emprar un superlatiu d’entrada, qualitat de la democràcia espanyola. L’observació no ens esgota la capacitat de sorpresa. Ans el contrari, augmenta la nostra capacitat d’acumulació fins fregar l’estupefacció.\nJa coneixen la notícia, segons un informe de la CIA queda clar qui és el cèlebre senyor X que perpetrà aquella terrible malifeta dels GAL. Era tan fàcil de deduir com la identitat del no menys famós ‘M. Rajoy’ en els execrables papers de Bárcenas. Tant se val, han passat anys i panys i la ciutadania ha preferit posar cara de pòquer, com si baixés d’Arbeca, enlloc d’exigir responsabilitats i conseqüències. Al cap i a la fi, per això vivim en democràcia i per això hem de donar per garantits els mecanismes adients per castigar les pèssimes pràctiques d’aquesta mena. Doncs no, res de tot plegat.\nEl que queda de la hipotètica esquerra espanyola -no hi comptin el PSOE, si cal la precisió-, ha començat a xiular i despistar com si els 27 assassinats de tan rebutjable terrorisme d’Estat fossin aigua passada. Màxims responsables d’Unidas Podemos han declarat sense ruboritzar-se de vergonya que, total, tothom sap perfectament què va passar i ara mateix no es poden distraure amb tal fotesa. Traduït, ara que toquem poder i ens asseiem al Consell de Ministres, canvia la perspectiva i no cal remoure-ho gaire, no fos cas que perdéssim les prebendes. Passem pàgina, doncs. Aleshores, ja podem prescindir del Tribunal Penal Internacional, per exemple, cremar els llibres d’història i, de pas, tot el que s’ajusti a dret. Si vols prendre-t’ho amb certa distància sorneguera, resulta que aquests són els perillosos socialcomunistes bolivarians que han vingut a destrossar Espanya, segons llegim a diari en la esbiaixada premsa que ens toca la desgràcia de patir. Premsa que confon els interessos del poder amb els seus i dispara foc d’artilleria per sistema contra l’actual coalició de govern, legitimada, convé recordar l’evidència, pels vots i les urnes. Segons ells mateixos, en un altre eslògan d’aquells que causa un pietós somriure, el govern més progressista de la història.\nMentrestant, en un altre centre de poder, allà per la Zarzuela, es lamenten per denunciar l’escomesa que, al seu parer, pateix la institució. Els monarques, segons asseguren, reben de valent sense saber d’on ve la gresca. S’haurien de fixar més: la majoria dels trets procedeixen de les bateries ultraconservadores, les que rebrien de bon grat una república coherent amb aquell «bienni negre» viscut sota la República. Són inviolables, els seus partits de capçalera s’han negat cinc cops a una investigació parlamentària i, aprofitant, es queixen de viure sota escrutini, com si l’actuació dels Borbons titulars en els darrers quaranta anys hagués estat exemplar, impol·luta en el fons i les formes. Segons anuncien ploricons, en aquesta sotsobra monàrquica encara viurem uns quants episodis. O sigui, ampliarem encara més la sensació de quedar-nos bocabadats a cada pas, normalment erroni, que donen. Surten d’un toll i ja xipollegen en el següent.\nBanda sonora a la buidor\nSaltant a una observació menor, podem respirar tranquils: ha tornat el futbol. I per confirmar que infantilitzen sistemàticament l’audiència, posen color a la grada i banda sonora a la buidor dels estadis, com si les portes tancades s’haguessin de maquillar. I veient un matx a Cornellà, resulta que se’ls hi acudeix posar de fons aquell entranyable «a por ellos» cantat a cor que molts no oblidarem mai més. I tan amples, quin do de l’oportunitat.\nSort que som positius i enlloc de posar-nos pedres al fetge, donem gràcies al cel per viure en un indret on cada dia i a tothora, passen coses que ens continuen posant els ulls com a plats. Si vius aquí, tens la sort d’assistir a un festival continu, que mai no s’acaba i sempre sorprèn.


Meritori bronze per la Sirena Mataró a la Copa LEN\nWaterpolo // 15 d'abril - 23:16h\nLes mataronines superen 11-8 el Padova en la lluita per pujar al podi.\nCelebració per la victòria. Foto: Josep Arnau / Atelier Photo\nLa Sirena Mataró va tancar la seva participació a Europa de la millor manera: guanyant. Les de la capital del Maresme, que divendres havien perdut amb l'equip que acabaria emportant-se la LEN, van superar al Padova per 11-8 en un partit on les de Florin Bonca van mostrar un encert que no es va veure amb el Dunaujvaros el dia abans. Les mataronines sumen així una medalla de bronze al seu palmarès internacional dos anys després del triomf a la mateixa competició.\nEl partit va tenir moltes alternatives entre els dos conjunts. Sovint es diu que la final de consolació se l'emporta qui més valor li dóna, i les mataronines van considerar, de manera encertada, que s'havia d'agrair el suport del públic al Sorrall amb un triomf per dir adéu a la competició internacional. Bach i Lloret primer posaven el 0-2 al marcador, però les italianes capiraven el marcador amb tres dianes seguides. La resposta de Cambray i Liana Dance deixava un 3-4 molt obert. Al segon quart, tres gols consecutius de les sirenes obrien un forat important: 3-7. Un gol de les italianes tancava la primera meitat.\nA la represa, el Padova va sortir a intentar retallar diferències amb un altre gol, però Dance tornava a obrir forat de tres. Quan el Padova marcava, algú de les mataronines responia, en aquest cas Cambray per fer el 6-9. Quedava un període i Ciara Gibson semblava matar el matx amb el 6-10. Aquí les italianes van intentar-ho amb dos gols, però Vicente va trencar qualsevol esperança amb l'onzè i definitiu gol local.


#CyberSecMonth: tecnologies emergents - Internet Segura\nPàgina inicial/Ciutadania, Notícies/#CyberSecMonth: tecnologies emergents\n#CyberSecMonth: tecnologies emergents\nLa Internet de les coses i els nous reptes de la privacitat quotidiana\nCada vegada més aparells de casa estan connectats a la xarxa, des de televisions fins a joguines\nDe l’anglès ‘Internet of Things’ o ‘IoT’, xarxa formada per objectes connectats a Internet que es poden comunicar entre ells i també amb els humans. Són capaços de transmetre i tractar dades amb intervenció humana o sense.\nLa segona quinzena del Mes Europeu de la Ciberseguretat està dedicat a les tecnologies emergents. Com sabreu, si fins fa uns anys “entrar” a Internet es podia fer només des d’un ordinador, i més endavant des dels mòbils i les tauletes, avui en dia són molts els objectes que estan en contacte amb la xarxa. Alarmes, rellotges, joguines, televisions, persianes, torradores, llums, calefacció, vehicles, rentadores, cafeteres… Es podria dir que ja tot allò que ens envolta en el dia a dia té models amb la possibilitat d’estar connectats a la xarxa. És l’anomenat Internet de les coses. I com tot allò en què Internet hi és present, els avantatges són múltiples, però també els perills per a la privacitat i la seguretat.\nUn dels inconvenients de la IoT és que aquests dispositius estan dissenyats per treballar de manera totalment autònoma, fet que complica la detecció de possibles atacs externs. Uns atacs orientats bàsicament a obtenir informació privada dels usuaris, o inclús a prendre el control de l’aparell (fet que pot comportar un perill fins i tot físic, si per exemple passa en el cas d’un vehicle…). Un segon problema és que els dispositius IoT tenen recursos limitats (dit en altres paraules, no són un ordinador ni un mòbil), i per tant no podrem fer servir els mecanismes de seguretat que utilitzem en aquests, com ara els antivirus.\nConsells als usuaris de la IoT\nQuè podem fer per garantir la nostra privacitat si tenim a casa aparells i altres objectes connectats a Internet? Aquestes són algunes recomanacions que us donem:\n– Assegurar la xarxa de casa. Usar la màxima configuració de seguretat del router, canviar la contrasenya per defecte de l’usuari administrador del router per una de llarg (14 o mes caràcters incloent majúscules, minúscules i caràcters especials), i canviar tant el nom estàndard de la xarxa wifi establert pel nostre proveïdor d’Internet (permetrà a un hacker no identificar el tipus de xarxa de casa) com la contrasenya.\n– Canviar el nom d’usuari i contrasenya que porten per defecte cada dispositiu IoT.\n– Assegurar-se periòdicament que el router té aplicades totes les actualitzacions de seguretat.\n– Usar dispositius informàtics que disposin de característiques útils per a protegir la xarxa de casa, com ara:\nBloqueig de llocs webs maliciosos. Tota connexió sortint de la llar serà inspeccionada i en cas que sigui un lloc maliciós reconegut pel fabricant del router, aquesta serà bloquejada.\nAnàlisi de comportament. El dispositiu analitza el comportament dels nostres dispositius IoT de forma periòdica i si detecta un comportament sospitós o alguna anomalia, bloqueja les connexions.\nControls de xarxa avançats. Permet disposar de funcions avançades de configuració, com la funció Fora de casa, amb la que el router no accepta que cap nou dispositiu es connecti a la xarxa mentre aquesta opció estigui activada.\nControl Parental. Permetrà que els nens es connectin de manera segura a Internet, bloquejant pagines web segons el contingut o el desig dels pares o impedint l’accés a Internet a partir de determinada hora.\nNo val a badar! Ja l’any 2014 un estudi de l’empresa HP arribava a la conclusió que el 70% dels dispositius més usats d’IoT eren vulnerables a rebre atacs. I segons la consultora internacional Gartner l’any vinent una quarta part de ciberatacs es faran a dispositius IoT.\nPer saber-ne més sobre la Internet de les coses, una bona opció és assistir els dies 29, 30 i 31 d’octubre al Barcelona Cybersecurity Congress. Tindrà lloc a Fira de Barcelona (Recinte Gran Via, Pavelló 3), i cal inscripció prèvia.\nAquest Congrés serà el darrer acte programat a casa nostra del Mes Europeu de la Ciberseguretat 2019. A les xarxes, podeu seguir el Mes a través de les etiquetes #CiberHàbits i #CyberSecMonth.\ninternetsegura2021-07-20T18:30:35+02:0022 octubre 2019|Tags: Barcelona Cybersecurity Congress, ciberhàbits, control parental, CyberSecMonth, Internet de les coses, router, wifi|


Garrotins pel Casal dels Infants – IMPROVISEM I RIMEM\nLa cançó improvisada (sobretot) a secundària\nGarrotins pel Casal dels Infants\nDate: 16 de Juny de 2016Author: labiblioteca 0 Comentaris\nAvui a l’escola Els Arcs hem estat dues hores col·laborant amb el casal dels infants del Raval. La col·laboració que fa Els Arcs és fer l’ensobrada per la campanya d’estiu (i també la de nadal) pels socis del Casal. Enguany la campanya es diu #sócsomriure.\nPerò això no és notícia d’aquesta web, el què és notícia és que la classe que jo estava acompanyant, una de les taules -de noies- s’han posat a cantar garrotins. I millor encara: que jo recordi només una de les quatre havia passat per l’assignatura l’any passat!\nPotser han estat 7 potser 10, no gaires més, però el sol fet de pensar en els garrotins com una manera entretinguda de passar dues hores vol dir que no anem tant malament!\nPublicat per labiblioteca\nbiblioteca de l'escola Els Arcs www.elsarcs.cat @Els_Arcs_Biblio els_arcs_biblio\tMostra totes les entrades de labiblioteca\nAnterior Previous post: Glosadors, el documental.\nSegüent Next post: Nou curs d’improvisem i rimem\nQuines activitats cerques?\nVàrem començar com a web de l'assignatura Improvisem i Rimem de l'escola Els Arcs, una optativa de 2n d'ESO. L'objectiu era que l'alumnat conegués i apliqués la teoria i la pràctica de la cançó improvisada. Ara ja no es fa l'assignatura, però la web segueix en funcionament, compartint les experiències de docència en cançó improvisada. L'imparteix Caterina Canyelles @29febrer\n© 2019 IMPROVISEM I RIMEM


L'abús de poder d'un regidor de santa Coloma - Diari de Girona\nL'abús de poder d'un regidor de santa Coloma\nA quella vella frase de "no sabe usted con quién está hablando" es converteix a vegades en una temptació en persones que ostenten algun tipus de poder o càrrec públic. Encara aquesta setmana, el líder d'EUiA, Jordi Miralles, recordava l'incident que va protagonitzar Pilar Rahola quan era tinenta d'alcalde de l'Ajuntament de Barcelona i, en un cas similar al del regidor de Santa Coloma de Farners, la grua se li va endur el cotxe. Les explicacions que ha donat Josep Lluis Pérez demostren que necessitaria algunes classes de l'assignatura Educació per a la Ciutadania. Primer justifica que estava traslladant material per a la Fira de la Ratafia. A banda que caldria comprovar i demostrar si és cert, les prohibicions d'aparcar són vigents en qualsevol circumstància, llevat que sigui una emergència, que no era el cas. I després reclama als policies que "m'haurien pogut avisar, en saber quin cotxe era". Tenen ordres els policies de Santa Coloma d'avisar tots els conductors que tinguin el cotxe mal aparcat? Segur que no. Per tant, un regidor no ha de gaudir de cap privilegi; ans al contrari, ha de ser, si cal, més exemplar que la resta de ciutadans. El que també caldria esbrinar, i si és necessari a partir d'aquí obrir un expedient, és per què la policia local el va autoritzar a endur-se el vehicle del dipòsit, quan aquesta acció no està permesa a cap ciutadà que abans no hagi pagat la taxa de la grua. La gran majoria dels conductors tenen justificacions quan se'ls retira el seu vehicle de la via pública per estacionament indegut. A vegades amb raó i la majoria, sense. Però, per aquests casos, la legislació preveu la presentació d'un recurs. El regidor Josep Lluís Pérez, que té els mateixos drets i deures que la resta de ciutadans, ni més ni menys, hauria de demanar disculpes públiques per la seva acció i immediatament pagar l'import de la grua. Després, si ho creu convenient, té la facultat de presentar un recurs.


Premsa 2021 - CARTAVÍ\nL’Associació Vinícola Catalana presenta la desena edició dels Premis CARTAVÍ a Lleida\nValentí Roqueta: “Els restaurants són els que marquen la tendència en el consum de vins”\nAmb l’objectiu de fomentar la presència dels vins a les cartes dels restaurants catalans, així com promocionar el coneixement dels vins elaborats a les zones vitivinícoles catalanes, l’Associació Vinícola Catalana convoca una nova edició dels premis CARTAVÍ que va presentar el passat dilluns a Lleida.\nUns premis que, enguany, celebren la seva desena edició amb la intenció de potenciar el consum i coneixement del vi català entre consumidors, restauradors i sumillers.\nL’acte de presentació a Lleida va celebrar-se a l’Institut d’Estudis Ilerdencs en col·laboració de la Diputació de Lleida i la D.O Costers del Segre.\nCarles Gibert, diputat de Promoció Econòmica de la Diputació de Lleida, va destacar la importància d’aquesta iniciativa, “per poder donar a conèixer a través d’aquesta carta tot el mostrari de vins que tenim aquí a Catalunya amb les diferents denominacions d’origen, un element primordial per poder vendre no tan sols aquest producte sinó també aquest paisatge i aquest territori al sector de la restauració”.\nPer a la patronal del vi català és important que el sector del vi i la restauració treballin junts en una línia d’evolució positiva. Per part del sector, s’ha de seguir treballant per impulsar la qualitat dels vins, ja que aquest fet els enforteix tan a nivell nacional i a nivell internacional.\nValentí Roqueta, President de l’AVC, va explicar que “els restaurants són els que marquen la tendència en el consum de vins i són els nostres millors ambaixadors. Quan elaborem un vi, a banda de l’esforç i la il·lusió per crear un producte únic, volem recrear la historia, el reflex d’un temps, d’una zona, d’un clima i d’una manera de fer... i la carta de vins expressa aquest sentiment i aquesta vocació”.\nDes de la creació dels Premis CARTAVÍ s’han valorat una mitjana de 400 cartes de vins a cada edició i s’han premiat a més de 150 restaurants. Fet que demostra aquest interès per a conèixer més a fons un dels productes més identitaris de Catalunya. Amb el CARTAVÍ s’ha comprovat, al llarg d’aquests anys, la curiositat existent per saber més sobre el vi que s’està consumint, per la seva zona d’origen, pel seu procés d’elaboració, per les seves particularitats, etc.\nL’experiència del CARTAVÍ també ha demostrat que els restauradors han d’integrar el vi plenament en l’experiència gastronòmica i utilitzar-ho com a impulsor de la seva rendibilitat.\nEls restaurants que vulguin optar a un Premi CARTAVÍ poden presentar la seva carta de vi fins el dia 30 de setembre.\nA la presentació lleidatana van participar el President de la DO Costers del Segre, Tomàs Cusiné; el Secretari General de la Federació d’Hostaleria de Lleida, Ramon Solsona; el cap de Servei de Secretària de l’INCAVI, Xavier Agell, i l’editor de la revista Cuina, Gerard Birbe.\nL’acte va finalitzar amb un col·loqui entre el chef del Restaurant La Boscana (Bellvís, Lleida), Joel Castanyé i el vicipresident per Lleida de l’Associació Catalana de Sommeliers, Sergi Castro.\nEl chef del restaurant La Boscana, Premi CARTAVÍ, va explicar el sentiment que el seu equip deposita a l’hora de confeccionar la carta de vins i de servir un vi, ja que aquest sentiment reflexa la passió que tenen al producte de la seva terra, en aquest, cas el vins de la D.O Costers del Segre.\nL’Associació Vinícola Catalana convoca la desena edició dels Premis CARTAVÍ\nS’obre la convocatòria de presentació de cartes de vins fins els mes de setembre\nMés de 150 restaurants de Catalunya són Premi CARTAVÍ\nAmb l’objectiu de fomentar la presència dels vins a les cartes dels restaurants catalans, així com promocionar el coneixement dels vins elaborats a les zones vitivinícoles catalanes, es convoca una nova edició dels PREMIS CARTAVÍ.\nUns premis que l’Associació Vinícola Catalana (AVC) organitzen biennalment i que, enguany, celebren la seva desena edició amb la intenció de potenciar el consum i coneixement del vi català entre consumidors, restauradors i sumillers.\nValentí Roqueta, President de l’AVC, explica la importància d’aquests premis, ja que “els restaurants són els que marquen la tendència en el consum de vins i són els nostres millors ambaixadors. Quan elaborem un vi, a banda de l’esforç i la il·lusió per crear un producte únic, volem recrear la historia, el reflex d’un temps, d’una zona, d’un clima i d’una manera de fer... i la carta de vins expressa aquest sentiment i aquesta vocació”.\nEl vi representa el tercer sector agroalimentari més important de Catalunya. I, a banda, de la importància econòmica que suposa, el vi fa marca de país i te un impacte molt important en el desenvolupament i l’equilibri territorial.\nCARTAVÍ és un exemple d’aquesta evolució positiva. Des de la seva creació, s’han valorat una mitjana de 400 cartes de vins a cada edició i s’han premiat a més de 150 restaurants. Fet que demostra aquest interès per a conèixer més a fons un dels productes més identitaris de Catalunya. Amb el CARTAVÍ s’ha comprovat, al llarg d’aquests anys, la curiositat existent per saber més sobre el vi que s’està consumint, per la seva zona d’origen, pel seu procés d’elaboració, per les seves particularitats, etc.\nL’experiència del CARTAVÍ també ha demostrat que els restauradors han d’integrar el vi plenament en l’experiència gastronòmica i utilitzar-ho com a impulsor de la seva rendibilitat\nDesena edició CARTAVÍ\nDurant el mes de juliol, l’Associació Vinícola en col·laboració de les Denominacions d’Origen i de diferents entitats vinculades a la restauració, a la sumillleria i al turisme portaran a terme diferents presentacions dels premis CARTAVÍ al territori català. En concret, a Manresa, Tarragona, Lleida i Girona.\nDurant aquestes presentacions, un restaurant de la zona, guanyador d’un premi CARTAVÍ i un sommelier establiran un diàleg per saber com ha de ser una bona carta de vins per a què resulti atractiva i efectiva.\nAl mes de novembre, els jurats es reuniran a les diferents semifinals del CARTAVÍ per a valorar les cartes de vins rebudes durant el mesos de juny a octubre, període en el que es poden enviar les cartes. El Premis Cartaví es lliuraran el primer trimestre de l’any 2022.\nEn aquest sentit, Valentí Roqueta va animar a la restauració a participar en aquesta edició “en pro de la gastronomia i del vi, senyals d’identitat col·lectiva que distingeixen un país sencer com el nostre”.\nEls restaurants que vulgui optar a un Premi CARTAVÍ pot presentar la seva carta de vi des d’avui fins el dia 30 de setembre.\nValentí Roqueta va estar acompanyat per Alba Balcells, Directora General de l’INCAVI qui va donar suport a aquests premis, ja que “ reflexen l’excel·lent qualitat dels vins que s’elaboren a qualsevol de les dotze Denominacions d’Origen, donant visibilitat al territori i al vi de proximitat. Els restaurant són els nostres grans aliats per a donar a conèixer els vins catalans al consumidor ”.\nTambé van participar en aquesta presentació Anna Vicens, Presidenta de l’Associació Catalana de Sommeliers, entitat que col·labora amb CARTAVÍ des dels seus inicis i Gerard Birbe, Editor de Cuina (Editorial Som).\nL’editor de la revista Cuina, Gerard Birbe va presentar el llibre “A Taula! Vins Catalans. Manual per a la restauració’, una publicació divulgativa dirigida als professionals de la restauració perquè els sigui útil i perquè serveixi per apropar-se més i conèixer encara millor els vins que s’elaboren a Catalunya. També perquè esdevingui una eina eficaç amb consells i recomanacions per a poder oferir un millor servei als seus clients i contribuir, també, a fer difusió dels vins que s’elaboren al nostre país.\nAquesta obra és fruit de la col·laboració de l’Institut Català de la Vinya i el Vi, l’Associació Vinícola Catalana i la revista Cuina.


Des que va arrencar el "procés" a Catalunya, no hi ha hagut cap espai de la societat que l'independentisme no hagi tractat d'apropiar-se. Els col·legis professionals, l'educació o els mitjans de comunicació han sigut alguns dels àmbits en els quals la colonització nacionalista s'ha fet més patent, però l'estratègia independentista també ha arribat a l'herència cultural de tots els catalans.\nAixò és el que ha denunciat davant la UNESCO el col·lectiu Catalunya Peuple d'Espagne, una associació liderada pel polític i militar François Meylan que agrupa persones de diferents països preocupades per la situació que travessa Catalunya. En la denúncia també participa el col·lectiu 'Els Segadors del Maresme'.\nEn un document redactat en francès i enviat a la seu general de l'organització cultural de l'ONU a París, aquest grup alerta de la perversió duta a terme amb el patrimoni de la humanitat tant immaterial (tradicions i folklore) com material (edificis i monuments) que hi ha a Catalunya. La denúncia va dirigida a Audrey Azoulay, directora general de la UNESCO i exministra de Cultura durant la presidència d'Hollande.\nEn l'escrit s'adverteix que "quan el patrimoni immaterial és utilitzat com a emblema d'una identitat partidista d'exclusió, perd no només el seu valor universal, ja que restringeix l'accés al seu gaudi a les persones que no comparteixen les mateixes orientacions polítiques, sinó que es converteix en instrument de manipulació de masses".\nAixí mateix, el document posa en coneixement de la UNESCO els polèmics articles racistes de Quim Torra que ja van fer córrer rius de tinta en el passat. També s'ha enviat còpia del document als següents ministeris: Interior, Justícia, Cultura i Esport i Transició Ecològica.\nDocument enviat a la UNESCO.\nVULNERACIÓ DE LA SALVAGUARDA DEL PATRIMONI CULTURAL\nLa denúncia ve acompanyada de documentació gràfica recopilada pel col·lectiu que demostra l'intent d'apropiació per part de l'independentisme de tradicions culturals com la Patum de Berga o els castellers. D'aquesta manera, Catalunya Peuple d'Espagne vol demostrar que la seva posada en alerta és real.\nLes fotografies que acompanyen el document mostren com el patrimoni ha estat escenari de manifestacions independentistes, amb lemes i pancartes partidistes en favor dels polítics empresonats o de la secessió que han estat usats de forma multitudinària. També s'informa de la ubicació sistemàtica de llaços grocs en llocs emblemàtics com la muralla de Tarragona, que van haver de ser retirats pel consistori.\nAquest col·lectiu recorda que va ser la mateixa UNESCO qui en 2003 va aprovar l'anomenada "Convenció per a la Salvaguarda del Patrimoni Cultural Immaterial", que prescriu quines són les condicions que han d'observar els poders públics respecte a les tradicions culturals protegides.\nEn aquesta convenció datada el 2003, s'inclouen unes directrius operatives que estarien sent vulnerades flagrantament per l'ús polític que l'independentisme realitza del patrimoni tant material com immaterial. A la tercera directriu, per exemple, s'estableix que "en les interaccions dels Estats, així com en les de les comunitats, grups i, si s'escau, individus, han de prevaldre tant el respecte mutu entre tots ells com el respecte i estima recíprocs pel seu patrimoni cultural immaterial respectiu".\nTambé la directriu onzena diu que "s'hauran de respectar plenament la diversitat cultural i les identitats de les comunitats, grups i individus" vinculats amb aquest patrimoni.\nEn definitiva, aquestes directrius subratllen que l'accessibilitat i neutralitat del patrimoni cultural és un dret de tots els membres d'una societat, entrant en conflicte amb la monopolització que porta a terme l'independentisme.\nEntre el patrimoni afectat es troben tradicions com els castellers, les falles dels Pirineus i la Patum de Berga, però també les obres de Gaudí, el Palau de la Música o les restes romanes de Tarragona.


SEO: 2 bones maneres d'eliminar contingut duplicat i 8 dolentes | BehMaster\nInici/Seu/SEO: 2 bones maneres d'eliminar contingut duplicat i 8 dolentes\nEl contingut duplicat és dues o més pàgines que contenen el mateix text o molt semblant. El contingut duplicat divideix l'autoritat dels enllaços i, per tant, disminueix la capacitat d'una pàgina per classificar-se als resultats de la cerca orgànica.\nSuposem que un lloc web té dues pàgines idèntiques, cadascuna amb 10 enllaços externs d'entrada. Aquest lloc podria haver aprofitat la força de 20 enllaços per augmentar el rànquing d'una sola pàgina. En canvi, el lloc té dues pàgines amb 10 enllaços. Cap dels dos es classificaria tan alt.\nEl contingut duplicat també perjudica el pressupost de rastreig i, en cas contrari, augmenta els índexs dels motors de cerca.\nEls llocs de comerç electrònic creen contingut duplicat. És un subproducte de la configuració de la plataforma i les decisions tecnològiques. A continuació es mostren dues bones maneres d'eliminar el contingut duplicat dels índexs dels motors de cerca, i vuit d'evitar.\nElimina el contingut duplicat indexat\nPer corregir el contingut duplicat i indexat, (i) consolidar l'autoritat d'enllaç en una única pàgina i (ii) demanar als motors de cerca que eliminen la pàgina duplicada del seu índex. Hi ha dues bones maneres de fer-ho.\nRedireccions 301 són la millor opció. Les redireccions 301 consoliden l'autoritat dels enllaços, la desindexació ràpida i també redirigeix l'usuari a la pàgina nova. Google ha declarat que assigna el 100 per cent de l'autoritat d'enllaç a la pàgina nova amb una redirecció 301. Però Bing i altres motors de cerca són més estrictes. Independentment, utilitzeu les redireccions 301 només quan la pàgina s'hagi eliminat permanentment.\nEtiquetes canòniques. "Canònic" és una paraula fantàstica per a alguna cosa que es reconeix com l'única veritat. En l'optimització de motors de cerca, les etiquetes canòniques identifiquen quina pàgina s'ha d'indexar i se li assigna l'autoritat d'enllaç. Les etiquetes són suggeriments als motors de cerca, no a ordres com les redireccions 301. Els motors de cerca solen respectar les etiquetes canòniques per al contingut realment duplicat.\nLes etiquetes canòniques són la següent millor opció quan (i) les redireccions 301 no són pràctiques o (ii) la pàgina duplicada ha de romandre accessible, per exemple, si teniu dues pàgines de quadrícula de producte, una ordenada d'alt a baix i l'altra baixa. -a-alt, no voldríeu redirigir l'un a l'altre.\n8 mètodes a evitar\nSegons la meva experiència, algunes opcions que eliminen —o pretenen eliminar— el contingut duplicat dels índexs de cerca no són recomanables.\nRedireccions 302 assenyalar un moviment temporal en lloc de permanent. Google ha dit durant anys que 302 redireccions passen el 100 per cent de l'autoritat d'enllaç. Tanmateix, els 302 no sol·liciten la desindexació. Com que la implementació requereix el mateix esforç que les 301, les redireccions 302 només s'han d'utilitzar quan la redirecció és realment temporal i algun dia s'eliminarà.\nMeta refrescos són visibles per als compradors com un breu missatge o una càrrega de pàgina de diversos segons a la seva pantalla abans que el navegador carregui una pàgina nova. Són una mala elecció a causa de l'experiència de l'usuari desagradable i el temps de renderització que Google necessita per processar-los com a redireccions.\nErrors 404 revelar que el fitxer sol·licitat no es troba al servidor, demanant als motors de cerca que desindexin aquesta pàgina. Però els 404 també eliminen l'autoritat d'enllaç associada a la pàgina. Intenta redirigir 301 una pàgina suprimida quan puguis.\nErrors suaus 404 es produeix quan el servidor 302 redirigeix un URL incorrecte al que sembla una pàgina d'error, que després retorna una resposta de capçalera del servidor 200 OK. Per exemple, dir example.com/page/ s'ha eliminat i hauria de retornar un error 404. En canvi, 302 redirigeix a una pàgina que sembla una pàgina d'error (com ara www.example.com/pàgina-error/), però retorna una resposta de 200 OK.\nLa resposta 302 ho diu sense voler als motors de cerca www.example.com/pàgina/ ha desaparegut, però pot ser que torni, de manera que la pàgina hauria de romandre indexada. A més, la resposta 200 ho diu als motors de cerca www.example.com/pàgina-error/ és una pàgina vàlida per a la indexació. Així, els 404 suaus augmenten encara més l'índex ja que no només s'indexa un URL dolent, sinó dos.\nEines de cercadors. Google i Bing proporcionen eines per eliminar un URL. Tanmateix, com que tots dos requereixen que l'URL enviat retorni un error 404 vàlid, les eines són un pas de còpia de seguretat després d'eliminar la pàgina del vostre servidor.\nRobots meta noindex etiqueta es troba a la capçalera del fitxer HTML. El noindex L'atribut indica als robots que no indexin la pàgina. Quan s'aplica després d'haver indexat una pàgina, pot resultar en una desindexació, però això pot trigar mesos. Malauradament, l'autoritat d'enllaç mor amb la capacitat dels motors d'indexar la pàgina. I com que els motors de cerca han de continuar rastrejant una pàgina per verificar que el noindex l'atribut encara està vigent, aquesta opció no redueix les pàgines de pes mort de l'índex. (Tingueu en compte, de passada, que el nofollow l'atribut de l'etiqueta meta robots no té cap impacte en la indexació d'aquesta pàgina.)\nrobots.txt desestimar no demana la desindexació. Les pàgines que no es permeten després d'haver estat indexades ja no són rastrejades pels robots dels motors de cerca, però poden romandre indexades o no. Tanmateix, és poc probable que aquestes pàgines apareguin als resultats de la cerca tret que es cerquin per URL, perquè els motors de cerca ja no rastrejaran la pàgina.\nTot i que no són ideals per eliminar contingut indexat, els meta robots noindex i robots.txt desestimar tots dos haurien d'evitar que el nou contingut duplicat sigui indexat. La seva aplicació, però, requereix que s'identifiqui el contingut duplicat abans del llançament d'un lloc nou i no són 100 per cent efectius.\nLa teva millor aposta\nSi necessiteu un mètode segur de desindexació, una redirecció 301 o un error 404 és la vostra millor aposta perquè el servidor ja no carrega el contingut que s'havia trobat en aquesta pàgina. Si necessiteu desindexar la pàgina aprofitar l'autoritat d'enllaç, utilitzeu una redirecció 301.\nCom controlar la còpia de seguretat del vostre iPhone a iCloud


El president del Toulouse: "Todibo? El Barça no ha estat a l'altura" | We Love Barça\nEl president del Toulouse: "Todibo? El Barça no ha estat a l'altura"\n"No crec que el Barça sigui la millor opció per ell"\nPERFIL. Les 5 curiositats que has de saber sobre Todibo\n9 Gener, 2019 - 11:44\nL'anunci del fitxatge de Jean-Clair Todibo per al Barça la pròxima temporada no ha estat ben rebut des del Toulouse. El club francès ja va decidir apartar el futbolista de l'equip el passat 3 de novembre després que rebutgés la proposta de renovació.\nAra, el president del club, Olivier Sadran, ha expressat el seu malestar amb el Barça i ha criticat la decisió del jugador en unes declaracions a L'Équipe. Sadran, a més, també descarta que el futbolista pugui abandonar abans de l'estiu l'entitat francesa.\nCrítica al Barça\n"El Barça no ha estat a l'altura. No s'han comportat com un gran club i, a sobre, anuncien que el jugador estarà amb ells al juliol però jo no conec ningú que pugui dir el que passarà d'aquí a sis mesos. La vida pot guardar-te sorpreses, fins i tot les més inesperades..."\n"Un acord aquest mes de gener? No faré comentaris. Però podria posar la mà al foc i afirmar que estarà amb nosaltres fins al juny."\n"Nosaltres també tenim la nostra part de responsabilitat perquè podríem haver-lo renovat abans."\n"No l'han aconsellat bé. És un jugador amb moltes qualitats però no té experiència. No crec que el Barça sigui la millor opció per ell."


PrincipalCursosServeisBLOGLa Fundació— El Patronat— Els Centres— L'Equip— Col·laboradors— Memòria 2012— Vols treballar amb nosaltresComunitatAgència Col·locacióContacte— MANRESA centre— MANRESA oficis— BARCELONA zal— LLEIDA— ÒDENA— IGUALADA El Patronat\tD’acord amb la legislació vigent i els estatuts de la FUNDACIÓ EMI-MANRESA, el Patronat és l’òrgan suprem de govern i representació de la Fundació i li correspon vetllar perquè s’acompleixi la finalitat fundacional, la realitat de la dotació i la destinació a favor dels beneficiaris dels fruits, les rendes i els béns de què disposi la Fundació. Es un òrgan col·legiat i està format per un número de patrons que en cap cas serà inferior a nou ni superior a tretze. El patrons podran ser persones físiques o jurídiques i el càrrec podrà ser exercit, a designació del Patronat, per:\n1. La Cambra Oficial de Comerç i Indústria de Manresa, la Jove Cambra de Manresa i la Caixa de Manresa. Aquestes entitats designaran un representant cadascuna.\n2. Els membres, fins a un màxim de vuit, nomenats per cadascuna de les entitats i empreses amb conveni de col·laboració, patrocini signat amb la FUNDACIÓ i proposats pel Patronat.\n3. Els membres, fins a un màxim de vuit, designats per cadascuna de les entitats i persones jurídiques destinatàries de l’acció de la FUNDACIÓ escollits i proposats pel Patronat i que destaquin per la seva continuïtat al llarg del temps.\n4. Les persones físiques, fins a un màxim de vuit, a qui sigui atorgada la condició de col·laborador i que es distingeixin per la seva notorietat en el suport, recolzament, ajuda i dedicació a la FUNDACIÓ i la seva finalitat.\n5. Les dues últimes persones que hagin exercit el càrrec de President de la FUNDACIÓ.\nEl càrrec de patró té una durada de quatre anys, pels patrons que siguin persones jurídiques, i de dos anys, per les persones físiques. El càrrec és personal, voluntari i gratuït.\nEl Patronat elegeix entre els seus membres el càrrec de President, Vicepresident, Secretari del Patronat i Director General. Pels càrrecs de Director General i Secretari del Patronat no serà preceptiva la condició de membres del Patronat.


La delegació catalana de parlamentàries, institucions i entitats arriba a Cali per conèixer el context regional en el marc del Paro Nacional - Taula Colòmbia\nCali, 30 de juny de 2021. La delegació catalana de parlamentàries, institucions i organitzacions socials que visita Colòmbia aquesta setmana ha iniciat la seva activitat a Cali per conèixer el context regional en el marc del Paro Nacional de la mà d’organitzacions de Drets Humans que componen la Missió de Verificació i Acompanyament a punts de concentració de Cali.\nLes portaveus de les diferents entitats que conformen la Missió de Verificació han subratllat que, en el marc de les protestes iniciades el 28 d’abril, s’han registrat detencions arbitràries i desaparicions de persones, al que se suma la preocupació per la presència de civils armats. Segons dades de la Missió de Verificació, només a la ciutat de Cali s’han registrat 76 homicidis. Així mateix, han destacat els “alts índexs d’impunitat”, per al que demanen una resposta de la solidaritat internacional.\nUna de les representants ha relatat que “persones que han vingut en missió mèdica per atendre als ferits davant l’abús de la força pública, també han patit amenaces.” Davant de tot això, les organitzacions de DDHH destaquen la necessitat de protecció per a les persones amenaçades i posen l’accent en el necessari acompanyament psicosocial, com mostra el fet que familiars de persones assassinades no han pogut acabar d’explicar el seu cas davant l’emoció del record.\nDones, col·lectius LGTBIQ+, indígenes i afroamericanes\nLa delegació es trobarà també entre avui i demà amb organitzacions de dones i població LGTBIQ+, de la comunitat negra i del moviment indígena, així com ambrepresentants de l’ONU, la Missió de Suport al Procés de Pau (MAPP) Cali, Monsenyor Darío Monsalve i el Canal 2. La visita finalitzarà amb una roda de premsa el dijous 1 de juliol a les 15:30 hores a l’Hotel Obelisc, per després tornar a Bogotà.\nLa delegació catalana viatja a Bogotà i Cali del 26 de juny al 3 de juliol com a mostra de la solidaritat de la societat i les institucions catalanes amb els moviments socials a Colòmbia. La Taula Catalana per la Pau i els Drets Humans a Colòmbia, que agrupa una trentena d’entitats, dóna cobertura a les diferents trobades, en les quals es tractarà, entre altres temes, el Paro Nacional, les desaparicions forçades, el paramilitarisme urbà i la violència sexual en el marc de les manifestacions ciutadanes, així com de la situació de la comunitat indígena i afrodescendent.\nEls parlamentaris que formen la delegació catalana a Colòmbia són Maria Dantas, diputada d’ERC al Congrés dels Diputats; Aurora Madaula, secretària segona de la Mesa del Parlament de Catalunya i diputada de JuntsxCat, Jessica González, diputada d’En Comú Podem al Parlament, i Basha Changuerra, diputada de la CUP. En l’àmbit institucional, en formen part Marta Grau, coordinadora de Comunicació de l’Agència Catalana de Cooperació al Desenvolupament, i David Llistar, director de Justícia Global i Cooperació de l’Ajuntament de Barcelona. Per part de les organitzacions socials, figuren Jordi Campabadal, de la Intersindical-CSC; Àngel Crespo, de l’Associació Catalana per la Pau (entitats de la Taula), i Juan Manuel Àvila, del Col·lectiu Maloka.


oliveres - Biblioteca Virtual\nAra que l’estiu ja ha quedat enrere i fa dies que hem tornat les rutines habituals; és hora de deixar els records de les vacances i pensar en noves sortides i escapades més a la vora. Habitualment, aquest és el moment de les castanyes i dels bolets, però quelcom que molta gent no té en compte és que en aquesta època es cullen les olives i es produeix l’oli.\nL’oli d’oliva és un dels tres grans aliments de la cultura (i la dieta) mediterrània. Tot i que podem trobar oliveres per tot el territori català; tant sols hi ha 5 Denominacions d’Origen Protegides. Et proposem doncs, que coneguis aquestes zones d’on prové el millor oli d’oliva de Catalunya.\nEs produeix al llarg de tota la conca del riu Siurana i zones properes; és a dir a les comarques del Priorat, el Tarragonès, la Ribera d’Ebre, l’Alt Camp, el Baix Camp, la Conca de Barberà i el Baix Penedès, es tracta doncs de gran part de la província de Tarragona.\nLes dues mostres principals de l’oli de la DOP Siurana són les de Reus (3r cap de setmana de novembre) i la de Tarragona (1r cap de setmana de desembre). A més, també hi ha altres fires i festes de l’oli novell en moltes altres poblacions de la zona, destaca especialment la d’Almoster (Baix Camp) que se celebra des de l’any 1981.\nEn aquesta zona també hi trobem molts altres atractius turístics: podem realitzar excusions prop del mar o de les muntanyes (Prades i Montsant); o podem degustar els vins de les diverses DO (Conca de Barberà, Priorat, Montsant, Tarragona).\n20 excursions a peu pel voltant del Camp de Tarragona : en transport públic / Montserrat Puig Martí\nDel Gaià a l'Ebre : 30 excursions inèdites / Antoni Cabré i Puig\nExcursions amb nens pel Camp de Tarragona des d'una àrea de picnic / Barbara Vastenavond, Rafael Servent Arracó\nA peu pel Priorat del vi i l'oli / Rafael López-Monné\nTarragonès : 17 excursions a peu / Xavier Martorell i Boada\nBaix Camp : 17 excursions a peu / Montserrat Puig Martí\nCamins del Baix Penedès / Piolet\nTot nens, Camp de Tarragona\nExcursions per la Ribera d’Ebre\nRutes per les comarques de Tarragona\nLes Garrigues es pot considerar que és “la comarca” de l’oli, és la seva característica principal. Una prova d’això és que tant a l’escut com a la bandera hi ha una branca d’olivera. Tanmateix, cal deixar clar que hi ha zones del sud del Segrià i de l’Urgell que també produeixen oli sota de Denominació d’Origen Protegida Garrigues. Un altre element a afegir és que les olives arbequines, una de les millors varietats d’oliva, reben el nom a partir d’un poble garriguenc, Arbeca.\nSi es parla d’oli i Garrigues, hi ha un esdeveniment indispensable que és la Mostra Gastronòmica amb oli del primer raig. Aquest any 2019 se’n celebra la vint-i-cinquena edició del 2 de novembre al 15 de desembre. Altres activitats per combinar si s’hi va de visita són l’enoturisme (DOP Costers del Segre) i les visites d’importants jaciments històrics com les pintures rupestres del Cogul o la fortalesa ibèrica dels Vilars d’Arbeca.\nPaisatges de l'oli a les Garrigues Altes / Piolet\nCaminant per les Garrigues : Serra de la Llena, la Pobla de Cèrvoles, el Vilosell / Piolet\nCaminant per Tarrés : a peu i en BTT / Piolet\nLes Garrigues : 14 itineraris en BTT, a peu o a cavall / Josep Insa Montava\nLa Terra Alta és una comarca amb Denominació d’Origen, de fet n’hi dues que reben aquest nom. Segurament la més coneguda és el vi, de fet, la vinya és el conreu més estès de la comarca; mentre que l’olivera només ocupa el tercer lloc - darrere l’ametller- . Però quan es parla d’oli el primer que cal saber és que hi ha tres municipis de la Ribera d’Ebre (Ascó, Flix i Riba-roja d’Ebre) que també formen part de la DOP d’oli Terra Alta. Un altre aspecte rellevant d’aquest oli és que es fa principalment amb una varietat d’oliva autòctona anomenada empeltre.\nSi us decidiu a desplaçar-nos-hi, hi ha alguns indrets de visita obligada: Lo Parot, segons alguns és l’olivera (i també l’ésser viu) més vell de tot Catalunya, es diu que té uns 2.000 anys i encara se’n cullen les olives; es troba a prop del poble d’Horta de Sant Joan. També mereix una visita el Celler Cooperatiu de Pinell de Brai, un edifici modernista obra de Cèsar Martinell i Brunet, que també fa de molí d’oli i és més conegut com “La catedral del vi”. Altres activitats interessants que podem fer a la Terra Alta són excursions per les muntanyes dels Ports, resseguir els camins de la Batalla de l’Ebre, o participar en la Festa de l’Oli de La Fatarella (7 i 8 de desembre).\nPort d'Arnes / Piolet\nSerres de Pàndols i Cavalls / Piolet\n13 àrees de pícnic per visitar espais de la Batalla de l'Ebre / Marta Dachs\nLes Romeries de la Terra Alta : 13 excursions a peu / Juan Carlos Borrego Pérez\nVia Verda de la Val de Zafán i 14 rutes complementàries / Carlos Gracià i Bonet\nTerra Alta : una comarca arrelada a la pedra\nExcursions de tardor a la Terra Alta\nLa superfície dedicada al conreu d’oliveres al Baix Ebre i al Montsià, representa el 40% de la superfície d’oliveres de tot Catalunya. És d’aquí d’on prové l’oli de la DOP Baix Ebre-Montsià.\nA més a més, aquesta zona també és d’on prové un altre producte de primera qualitat com és l’arròs de la DOP Delta de l’Ebre. El Delta de l’Ebre ofereix també un paisatge molt poc comú a Catalunya: zones d’aiguamolls excel·lents per a l’observació d’aus, rutes en bicicleta o platges excepcionals. Per altra banda, si es va més cap a l’interior hi ha el massís dels Ports, on podran gaudir d’allò més els amants de la muntanya. També pot ser interessant treure el cap en alguna de les moltes fires o festes de l’oli que tenen lloc a diversos pobles com Godall, Jesús, Ulldecona o Santa Bàrbara.\nDelta de l'Ebre : la guia\nCamino natural del Ebro GR 99 en BTT : río Ebro\nSender de gran recorregut GR 99\nEstels del Sud : la travessa del massís dels Ports amb cims i altres travesses circulars /Ismael Monsonís i Martínez\nRutes per observar la natura tot l'any / Roger Rovira\nJust a l’altre extrem del país també hi ha una zona de producció d’oli de primeríssima qualitat, és l’oli de la DOP Empordà. Malgrat el seu nom, també se’n fa a les comarques del Gironès i al Pla de L’Estany, a més de a l’Alt i al Baix Empordà. Es diu que el conreu de l’olivera en aquesta àrea el van introduir els grecs en arribar a Empúries i s’ha cultivat de manera continuada des d’aleshores.\nCom que es tracta d’una zona força gran podem s’hi poden realitzar activitats diverses, entre les quals destaquen anar fins al Cap de Creus (el punt més oriental de tota la Península Ibèrica), observar aus o daines als Aiguamolls de l’Empordà, gaudir d’algunes de les millors platges de tot Catalunya o degustar els vins de la DO Empordà.\nMapa topogràfic cicloturisme 1:50 000 : Empordà Costa Brava / Piolet\nGuia d'enoturisme de l'Empordà / Lluís Tolosa\nGirona, el Empordà y la Costa Brava / Miquel Fañanàs, Jacobo Krauel, Carmina Vilaseca\nCap de Creus : Parc Natural : Pirineu català / Alpina\nGuia de descoberta del Paratge de Tudela-Cadaqués / Marta Puiguriguer\nCosta Brava : Alt Empordà : 20 excursions a peu / Xavier Gregori\nEmpordà Costa Brava : Baix Empordà / Piolet\nAlt Empordà : aiguamolls de l'Empordà, Cap de Creus, l'Albera, les Salines, Bassegodas / Editorial Alpina\nPer acabar, aquí trobareu alguns documents que parlen d’aspectes més específics de l’oli d’oliva, com per exemple les seves propietats o receptes de cuina. Així com també s’hi troben alguns llibres que parlen dels olis d’oliva catalans o d’alguna de les Denominacions d’Origen Protegides del nostre país.\nOli verge extra : molins, trulls i almàsseres / Núria Valentí i Arbós\nL'Elixir daurat : la cultura de l'oli de la denominació d'origen protegida Siurana / Anna Figueras, Joaquim Calvo\nEls Olis de Catalunya i la seva cuina / Jaume Ciurana, Llorenç Torrado\nL'Oli d'oliva : com preparar-lo 10 vegades / Quim Casellas\nEls Olis d'oliva en la gastronomia del segle XXI / Real Academia Española de Gastronomía\nLa Laura i en Joan treuen tot el suc de la recerca / Josep M. López Madrid\nCocina de aceites de variedades tradicionales territorio Sénia / Fundació Alícia\nAceite Via Augusta, esencia del Territorio Sénia / Mancomunitat Taula del Sénia\nEls olis d’oliva de Catalunya / DARP\nFederació catalana DOP – IGP\nFecha de creación: 12/11/2019 Última actualización:\t26/10/2020


10 febrer, 2017 News, Review vimeo, youtube\nCom tots sabeu tenim un canal de l’escola … Segur que només un?…\nJudit font dansa sempre hem volgut aparèixer a les xarxes socials amb la màxima qualitat possible. Per aquest motiu sempre s’han publicat els vídeos a Vimeo… Per altra banda, hem pensat que Youtube és més accessible ja que eh que teniu l’aplicació instal·lada al mòbil o la tablet?\nEn aquest post us expliquem una mica per sobre les diferències que hi ha amb les dues plataformes. Quina és millor? Decidiu vosaltres!!!\nAbans de decidir-nos per Vimeo o YouTube, aprofundirem més en el que els diferencia i quins són els seus avantatges i desavantatges.\nPopularitat: Si per alguna cosa destaca YouTube, és precisament per aquesta característica. A dia d’avui, és la plataforma que més visites i reproduccions rep diàriament.\nDurada dels vídeos: Amb un dels comptes, YouTube ens deixa introduir vídeos de fins a 15 minuts. I encara que és cert que aquí també tenim un límit de durada dels vídeos, YouTube ens permet pujar tots els vídeos que vulguem. Així que la solució habitual a un vídeo molt llarg sol ser fragmentar en parts…\nPublicitat: Els anuncis apareixen a la pròpia finestra de visualització del vídeo, ja sigui abans, durant o després de la reproducció. I això és una llauna…..\nCompartir vídeos privats: YouTube ens dóna l’opció de privatitzar els nostres vídeos i de compartir-los només amb les persones que desitgem. Per compartir-ho amb algú, ha d’estar registrat a YouTube. Aquesta característica té un límit de fins a 25 persones.\nCopyright: El problema de YouTube … Per als vídeos que pengem a l’escola, a YouTube sempre tenim problemes amb els drets de les cançons. Moltes vegades us apareixerà el vídeo al reproductor però o no el podeu escoltar o .. simplement en mobil no es pot veure !! Aquí YouTube punxa clarament …\nResolució: Si YouTube destaca per la seva popularitat, Vimeo destaca per la seva qualitat de contingut. La qualitat dels teus vídeos sempre va a ser el més important per a ell. És per això que, al contrari que Youtube, Vimeo sempre mantindrà la millor qualitat possible del vídeo.\nDurada dels vídeos: Vimeo no té limitació respecte a la durada, però la mida dels vídeos que pugem sí que està limitat. Perquè ens entenguem, Vimeo et deixa pujar fins a 500 MB en vídeos a la setmana amb un compte gratuït. A vegades hem d’esperar una setmana per anar pujant vídeos…..\nPublicitat: A Vimeo no es mostra publicitat en els teus vídeos. No apareixeran anuncis ni abans, ni després, ni durant a la finestra de reproducció del vídeo.\nCompartir vídeos privats: Podem triar que els nostres vídeos privats no siguin compartits, compartir-los amb els nostres contactes de Vimeo, compartir-los amb certs usuaris de Vimeo o simplement protegir el nostre vídeo amb una contrasenya que demanarà a l’iniciar la reproducció del vídeo. I no només això, sinó que a més podem controlar que pot fer el món amb el nostre vídeo: descarregar o només difondre’l. (Aquí guanya Vimeo de llarg…)\nCopyright: No hi ha limitacions de drets d’autor ….. YEAH !!\nDesprés de tot això, espero que hagin quedat, almenys, les coses una mica més clares respecte al que et pot oferir cada plataforma. Si ja estaves convençudíssim@ per una de les dues, llavors esperem haver-te fet dubtar ????\nOpina! Deixa comentaris! Si us serveix … Judit Font Dansa aposta per VIMEO !!!!\nAHHHHHHH SEN’S OBLIDAVA!!!! Ja teniu penjants els vídeos del Festival de l’any passat!!! Per qui no teniu els DVD… Aquests són els vídeos que formen part del DVD!! Us ho perdreu aquest any????\nEl Vallés Balla


Fins a final de mes es podran visitar gratuïtament l'exposició de maquetes d'Antonio Martínez i les mostres pictòriques de Diana Paz i Irene Fabra\nEl Centre Cultural Mario Monreal de Sagunt i la Casa Municipal de Cultura de Port de Sagunt alberguen fins a primers del mes d'octubre diverses exposicions que formen part de la programació organitzada per la Regidoria de Cultura de l'Ajuntament de Sagunt.\nD'una banda, Antonio Martínez exposa en el vestíbul del Mario Monreal tres maquetes de gran format d'alguns dels llocs més pintorescos de la ciutat com són l'Església de Santa María i el seu entorn; la Plaça Major, la ‘Glorieta’ (Plaça del Cronista Chabret) i les zones pròximes; així com el Teatre Romà i els seus voltants.\nLes seues Maquetes de Sagunt es podran contemplar per part del públic de dilluns a dissabte en horari de 9.00 a 21.00 hores fins al pròxim dia 2 d'octubre.\nTambé en el Mario Monreal es troba la mostra de pintures Paisatges imaginaris, d'Irene Fabra, que es podrà visitar en el mateix horari i fins a la mateixa data que l'anterior.\nD'un altre costat, a la Casa Municipal de Cultura estarà exposat fins a l'1 d'octubre el conjunt d'il·lustracions La càrrega que no pesa, de Diana Paz, que es podrà vore de dilluns a divendres en horari de 10.00 a 13.00 i de 16.00 a 21.00 hores. A més a més, l'autora ha recopilat les obres que es mostren en esta exposició en un llibre de títol homònim que es presentarà el dia 28 en el mateix escenari.\nDiana Paz, nascuda en el Port de Sagunt en 1996, és graduada en Comunicació Audiovisual i en Publicitat i Relacions Públiques per la Universitat CEU Cardenal Herrera. Com des de ben xicoteta pintar sempre ha sigut una de les seues passions, en acabar la seua formació universitària va decidir realitzar un curs d'il·lustració analògica i digital en un centre d'art per a desenvolupar la seua inquietud pictòrica.\nOlis i dibuixos de Francisco Rodríguez, a l'octubre\nEn finalitzar setembre, a partir del 7 d'octubre, Francisco Rodríguez portarà el seu treball en forma d'exposició “Olis i dibuixos meus” al Centre Cultural Mario Monreal, un conjunt de pintures i dibuixos que estaran en cartell fins al 19 d'eixe mateix mes.\nEstes exposicions, igual que totes les que s'organitzen des del Departament de Cultura de l'Ajuntament de Sagunt, seran d'entrada lliure i totalment gratuïta.


Notícia 32 - Actualitat - Sindicatura de Comptes\nLa Sindicatura de Comptes presenta quatre informes de fiscalització al Parlament\nEl síndic major, Joan Colom, i els membres del ple de l'òrgan fiscalitzador compareixen davant la comissió parlamentària\nBARCELONA, 3 de juliol.- La Sindicatura de Comptes de Catalunya ha comparegut avui davant la comissió corresponent del Parlament per a la presentació de quatre informes de fiscalització, relatius a l’Autoritat del Transport Metropolità, el Centre d’Estudis Jurídics i Formació Especialitzada, l’Agència Catalana de l’Aigua i els hotels d’entitats del Departament de Benestar i Família.\nEl síndic major de la Sindicatura de Comptes, Joan Colom, ha assistit a la comissió juntament amb els síndics Agustí Colom, Enric Genescà, Ernest Sena, Jaume Amat i Jordi Pons, membres del ple de l’òrgan fiscalitzador.\nLa comissió parlamentària de la Sindicatura ha tingut lloc a les 16.00 hores a la Sala de Grups del Parlament, per a la presentació dels quatre informes de fiscalització inclosos a l’ordre del dia:\n1. Informe de fiscalització 4/2006, relatiu a l’Autoritat del Transport Metropolità (exercici 2003).\n2. Informe de fiscalització 18/2005, relatiu al Centre d’Estudis Jurídics i Formació Especialitzada. Sistemes i procediments (exercici 2004).\n3. Informe de fiscalització 20/2006, relatiu a l’Agència Catalana de l’Aigua (exercici 2004).\n4. Informe de fiscalització 27/2006, relatiu als hotels d’entitats del Departament de Benestar i Família (exercici 2004).\nPer a la presentació dels treballs, han intervingut els síndics Enric Genescà, Jaume Amat i Agustí Colom.\nEl síndic responsable del departament sectorial B de la Sindicatura, Enric Genescà, que té atribuïda la fiscalització dels departaments del sector productiu, ha fet l’exposició dels informes relatius a l’Autoritat del Transport Metropolità i l’Agència Catalana de l’Aigua.\nCom a titular del departament sectorial A de la Sindicatura, encarregat dels departaments de caire administratiu, el síndic Jaume Amat ha presentat l’informe de fiscalització del Centre d’Estudis Jurídics i Formació Especialitzada, organisme depenent del Departament de Justícia.\nPer últim, el síndic Agustí Colom, que té atribuïda la fiscalització dels departaments del sector sanitari i social (departament sectorial C de la Sindicatura), ha presentat en comissió l’informe relatiu als hotels d’entitats gestionats pel Departament de Benestar i Família.


Roldán: “Tornarem a guanyar les eleccions, com vam fer el 2017” | Ciudadanos | Parlament de Catalunya\nRoldán: “Tornarem a guanyar les eleccions, com vam fer el 2017”\nby cscatalunya — 27 juliol 2019 @ 16:48\nArrimadas, respecte a la candidatura de Roldán per a la Generalitat, afirma que "no hi ha res més bonic que perdre part de la teva llibertat perquè els altres la guanyin"\nBarcelona, dissabte 27 de juliol de 2019. “Tornarem a guanyar les eleccions, com ja vam fer el 2017“. Així ho ha dit la portaveu del grup parlamentari de Ciutadans (Cs) al Parlament, Lorena Roldán, en l’acte de presentació de la seva candidatura per a presidir la Generalitat, acompanyada de la portaveu taronja al Congrés, Inés Arrimadas, i del president del grup de Cs al Parlament, Carles Carrizosa.\nRoldán ha llançat un contundent missatge al president de la Generalitat, Quim Torra, dient-li que “mentre vol ser el president de la Catalunya imaginària, jo seré la presidenta de la Catalunya real“. Ha assenyalat que els catalans “es mereixen un govern que no sigui nacionalista” perquè aquest “només està preocupat pels seus xiringuitos i els seus col·locats a dit“, mentre que el projecte de Cs “es preocupa per les persones“. “És urgent que tinguem un Govern que torni a unir a tots els catalans i torni a posar les polítiques socials en el centre del debat“, ha afegit.\nPer la seva banda, Inés Arrimadas ha mostrat el seu suport a la candidatura de Roldán per a la presidència de la Generalitat, afirmant que “no hi ha res més bonic que perdre part de la teva llibertat perquè els altres la guanyin“, en referència a fer el salt a la primera línia política.\nLa portaveu taronja ha assenyalat que, després de la investidura fallida del candidat Pedro Sánchez, “l’únic que va sortir investit” va ser el líder de Cs, Albert Rivera, “perquè Sánchez el va atacar en totes les seves intervencions en comptes de preguntar-li a Bildu si condemnava el terrorisme“. Arrimadas també ha lamentat que Sánchez consideri “home d’estat” al portaveu d’ERC al Congrés, Gabriel Rufián, “quan el seu partit va donar un cop a Catalunya i s’han reafirmat en tornar-lo a donar“. “Si ho tornen a fer, nosaltres ho tornarem a frenar“, ha sentenciat.\nFinalment, Carrizosa ha destacat que Cs “és important per defensar la democràcia a Catalunya” davant aquells que “utilitzant els diners públics ens intenten imposar la seva totalitarisme nacionalista“. Ha lamentat que Catalunya “sigui terra de xiringuitos nacionalistes” i ha apuntat que “és una vergonya que pugin les llistes d’espera mentre es dilapida els diners públics per al ‘procés‘”.


la llegenda de momotaro\nUna llegenda del folklore japonès.\nMomotaro és una llegenda del folklore japonès, que recalca la importància de compartir i ens ensenya que la clau de l'èxit és el treball en equip.\nExplica la llegenda que en un petit poble de Japó Antic, habitava una parella d'avis que treballaven al camp. Mai havien pogut tenir fills i això els feia sentir-se bastant sols. L'ancià era llenyataire i la seva dona s'ocupava de la casa.\nUn dia, l'anciana va anar al riu per rentar la seva roba i va trobar un préssec que surava. Ho va veure tan bonic i sucós que no va dubtar a agafar-lo per a ella i el seu marit.\nPerò gran va ser la sorpresa de tots dos, quan en obrir-lo van trobar a un petit nen. Van decidir adoptar-lo i dir-li Momotaro, doncs momo en japonès vol dir préssec.\nMomotaro va créixer fins a esdevenir un jove ben plantat i fort, molt admirat per tots.\nUn dia, els habitants es van veure assetjats per uns dimonis que van causar un gran revolt al poble. Es va fer costum robar a les persones i terroritzar als nens.\n-Algú ha d'anar al cau d'aquells monstres per acabar amb ells -va suggerir algú-, només matant-los tindrà fi el nostre patiment.\nDesprés de molt deliberar, els pobladors van triar a Momotaro per enfrontar-los.\nEl següent dia el pare li va donar la seva espasa llegendària i la seva mare uns quants mochis d'una recepta que només ella coneixia, per a un llarg viatge.\nA mig camí es va parar a descansar, se li va apropar un gos gegant i d'aspecte terrible. Va dir ser el senyor del bosc i tenir una força sobrehumana. El gos es va interessar per l'olor dels mochis, i Momotaro li va dir que els compartiria amb ell si li acompanyava en el seu viatge, el qual va acceptar encantat.\nAl següent dia, un mico amb armadura saltà sobre d'ells, era el típic mico juganer amb una gran agilitat. Momotaro li va explicar el seu viatge mentre compartien uns mochis. I el mico va decidir acompanyar-los en les seves aventures.\nAl tercer dia de viatge van arribar a una gran praderia on se sentia el soroll d'un gran faisà que es va acostar a ells, semblava un fènix. Els va dir que tenia molta gana, i Momotaro va compartir els mochis de la seva mare i van reprendre el viatge tots junts.\nFinalment van arribar a Onigashima, l'illa dels dimonis. La fortalesa tenia un aspecte terrible i desolat, el faisà la va sobrevolar i el mico va saltar per sobre dels murs, obrint les portes perquè Momotaro i el gos entressin.\nVa començar una batalla èpica. Els quatre herois es van enfrontar a un exèrcit de dimonis en una lluita sense pietat.\n-No més, si us plau! - van suplicar els dimonis- Ens rendim!\n-Només si prometeu que mai més tornareu a turmentar les persones del meu poble -els va dir Momotaro.\n-Ho prometem! -van replicar ells, adolorits i espantats.\nAixí, Momotaro i els seus fidels companys van recuperar tots els tresors que els havien robat, i van ser rebuts amb tots els honors. El llogaret va tornar a la tranquil·litat i Momotaro va poder viure al costat dels seus inseparables amics.\nPerfecta simbiosi entre la gastronomia contemporània i la cuina mil·lenària japonesa.\nL'harmonia, tradició i respecte pel producte.\nMomotaro és la perfecta simbiosi entre la gastronomia contemporània i la cuina mil·lenària japonesa. El notori menú de Momotaro barreja influències asiàtiques amb creatius tocs cosmopolites, sempre acompanyats de tres elements essencials en l'art culinari: L'harmonia, tradició i respecte pel producte.\nMomotaro desperta sensacions per l'innovador i diversificat menú on podràs provar el tradicional sabor japonès o paladejar noves creacions, sempre respectant l'equilibri dels sabors, textures i aromes. Intentem trencar l'aïllament relatiu al menjar japonès que molts pensen que és només peix cru, anul·lem aquest mite i vam presentar una nova forma de gaudir de noves sensacions, englobant els sabors internacionals en una sola base nipona.\nDos salons i dues terrasses, per a qualsevol necessitat que tinguis.\nEl restaurant Momotaro disposa d'un espai singular amb àmplies terrasses, imprescindible en els mesos de bon temps i salons amb un disseny modern però alhora conservant el costat càlid familiar.\nDues terrasses: una exterior i una d'interior acollidora i recòndita, per a una vetllada amb la família i amics, on podeu compartir de bones copes, somriures i moments especials.\nDos còmodes salons: disponibles per a organitzar tot tipus d'esdeveniments i celebracions. Des d'una sopar romàntic en parella, fins a reunions empresarials o esdeveniments familiars.\nUna zona d'aparcament lliure en les proximitats del restaurant.\nCarta "take away" elaborada al moment.\nMomotaro crea un carta de menjar per emportar, pensant en el gènere amb que es prepara, perquè pugueu gaudir d'un menjar elaborat al moment, conservant la qualitat del producte. A més fem servir una iniciativa basada en minimitzar els residus, de manera que els envasos són de materials sostenibles, ja que donem suport a la política de les 3R 's: reduir, reciclar i reutilitzar.\nEl present avís legal (en endavant, el "Avís Legal") regula l'ús del servei del portal d'Internet WWW.momotarovalldoreix.com (en endavant, el "Web") de Momotaro Valldoreix amb domicili social a Rambla Mossèn Jacint Verdaguer, 185 . Valldoreix\nAmb caràcter general les relacions entre Momotaro Valldoreix amb els Usuaris dels seus serveis telemàtics, presents al web, es troben sotmeses a la legislació i jurisdicció espanyoles.\nL'Usuari queda informat, i accepta, que l'accés a la present web no suposa, de cap manera, l'inici d'una relació comercial amb Momotaro Valldoreix.\nEls drets de propietat intel·lectual del contingut de les pàgines web, el seu disseny gràfic i codis són titularitat de Momotaro Valldoreix i, per tant, queda prohibida la seva reproducció, distribució, comunicació pública, transformació o qualsevol altra activitat que es pugui realitzar amb els continguts de les seves pàgines web ni encara citant les fonts, excepte consentiment per escrit de Momotaro Valldoreix. Tots els noms comercials, marques o signes diferents de qualsevol classe continguts en les pàgines web de l'Empresa són propietat dels seus amos i estan protegits per llei.\nLa presència d'enllaços (links) a les pàgines web de Momotaro Valldoreix té finalitat merament informativa i en cap cas suposa suggeriment, invitació o recomanació sobre els mateixos.\nA efecte del que preveu RGPD de 27 d'abril de 2016, Momotaro VALLDOREIX informa l'Usuari de l'existència d'un tractament automatitzat de dades de caràcter personal creat per i per a Momotaro VALLDOREIX i sota la seva responsabilitat, amb la finalitat de realitzar el manteniment i gestió de la relació amb l'Usuari, així com les tasques d'informació. En el moment de l'acceptació de les presents condicions generals, Momotaro VALLDOREIX precisarà de l'Usuari la recollida d'unes dades imprescindibles per a la prestació dels seus serveis.\nL'emplenament del formulari de registre és obligatòria per accedir i gaudir de determinats serveis oferts a la web. El no facilitar les dades personals sol·licitades o el no acceptar la present política de protecció de dades suposa la impossibilitat de subscriure, registra't o participar en qualsevol de les promocions en què se sol·licitin dades caràcter personal.\nA efecte del que preveu RGPD de 27 d'abril de 2016, l'informem que les dades personals que s'obtinguin com a conseqüència del seu registre com a Usuari, seran incorporades a un fitxer titularitat de Momotaro VALLDOREIX amb CIF 44.631.226 i domicili a Rambla Mossèn Jacint Verdaguer , 185, Valldoreix, tenint implementades les mesures de seguretat establertes al Reial Decret 1720/2007, de 11 de juny.\nL'usuari és l'únic responsable de la veracitat i correcció de les dades incloses, exonerant Momotaro VALLDOREIX de qualsevol responsabilitat referent a això. Els usuaris garanteixen i responen, en qualsevol cas, de l'exactitud, vigència i autenticitat de les dades personals facilitades, i es comprometen a mantenir-les degudament actualitzades. L'usuari accepta proporcionar informació completa i correcta en el formulari de registre o subscripció. Momotaro VALLDOREIX no respon de la veracitat de les informacions que no siguin d'elaboració pròpia i de les que s'indiqui una altra font, de manera que tampoc assumeix cap responsabilitat pel que fa a hipotètics perjudicis que poguessin originar-se per l'ús d'aquesta informació. Momotaro VALLDOREIX es reserva el dret a actualitzar, modificar o eliminar la informació continguda en les seves pàgines web podent fins i tot limitar o no permetre l'accés a aquesta informació. Es exonera Momotaro VALLDOREIX de responsabilitat davant de qualsevol dany o perjudici que pogués sofrir l'Usuari com a conseqüència d'errors, defectes o omissions, en la informació facilitada per Momotaro VALLDOREIX sempre que procedeixi de fonts alienes a Momotaro VALLDOREIX.\nLes finalitats de Momotaro VALLDOREIX són el manteniment i gestió de la relació amb l'Usuari, així com les tasques d'informació.\nMomotaro VALLDOREIX no realitzarà cessió de dades dels usuaris a tercers.\nPodrà dirigir les seves comunicacions i exercitar els drets d'accés, rectificació, supressió, limitació, portabilitat i oposició en l'adreça d'Internet a WWW .__________ través del CORREU adriabernades@gmail.com, o bé per correu ordinari dirigit a Momotaro VALLDOREIX. Per exercir aquests drets és necessari que vostè acrediti la seva personalitat davant Momotaro VALLDOREIX mitjançant l'enviament de fotocòpia de Document Nacional d'Identitat o qualsevol altre mitjà vàlid en Dret. No obstant això, la modificació o rectificació de les seves dades de registre es podrà realitzar en el propi lloc web identificant-se, prèviament, amb el seu usuari i contrasenya.\nMomotaro VALLDOREIX ha adoptat els nivells de seguretat de protecció de les Dades Personals legalment requerits, i procuren instal·lar aquells altres mitjans i mesures tècniques addicionals al seu abast per evitar la pèrdua, mal ús, alteració, accés no autoritzat i robatori de les Dades Personals facilitades . Momotaro VALLDOREIX no serà responsable de possibles danys o perjudicis que es puguin derivar d'interferències, omissions, interrupcions, virus informàtics, avaries telefòniques o desconnexions en el funcionament operatiu d'aquest sistema electrònic, motivades per causes alienes a Momotaro VALLDOREIX; de retards o bloquejos en l'ús del present sistema electrònic causats per deficiències o sobrecàrregues de línies telefòniques o sobrecàrregues en el Centre de Processos de Dades, en el sistema d'Internet o en altres sistemes electrònics, així com de danys que puguin ser causats per terceres persones mitjançant intromissions il·legítimes fora del control de Momotaro VALLDOREIX. Això, no obstant això, l'Usuari ha de ser conscient que les mesures de seguretat a Internet no són inexpugnables.\nL'usuari declara haver estat informat de les condicions sobre protecció de dades personals, acceptant i consentint el tractament automatitzat dels mateixos per part de Momotaro VALLDOREIX, en la forma i per a les finalitats indicades en la present Política de Protecció de Dades Personals. Certs serveis prestats en el Portal poden contenir condicions particulars amb previsions específiques en matèria de protecció de Dades Personals.\nEl lloc WWW.MOMOTARO VALLDOREIX utilitza cookies, considerant tals fitxers físics d'informació allotjats en el propi terminal de l'usuari i serveixen per facilitar la navegació de l'usuari pel portal. De tota manera, l'usuari té la possibilitat de configurar el navegador de tal manera que impedeixi la instal·lació d'aquests arxius.\nAquest lloc web, fa servir galetes per millorar i optimitzar l'experiència de l'usuari. A continuació, trobaràs informació detallada sobre què són les "galetes", quina tipologia utilitza aquest lloc web, com pots desactivar-les en el teu navegador i com bloquejar específicament la instal·lació de Cookies de tercers.\nQuè són les galetes i com les utilitzen els llocs web de Momotaro VALLDOREIX?\nLes galetes són fitxers que el lloc web o l'aplicació que utilitzes · la al navegador o al teu dispositiu (Smartphone, tauleta) durant el teu recorregut per les pàgines o per l'aplicació, i serveixen per emmagatzemar informació sobre la teva visita. Com la majoria dels llocs a internet, els portals web de l'Momotaro VALLDOREIX utilitzen galetes per:\nL'ús de galetes ens permet optimitzar la seva navegació, adaptant la informació i els serveis oferts als teus interessos, per proporcionar-te una millor experiència sempre que visiteu la galeria. Els llocs web de Momotaro VALLDOREIX utilitzen galetes per funcionar, adaptar i facilitar al màxim la navegació de l'Usuari.\nLes galetes s'associen únicament a un usuari anònim i el seu ordinador / dispositiu i no proporcionen referències que permetin conèixer dades personals. En tot moment podràs accedir a la configuració del teu navegador per a modificar i / o bloquejar la instal·lació de les cookies enviades pels llocs web de Momotaro VALLDOREIX, sense que això impedeixi l'accés als continguts. No obstant això, la qualitat del funcionament dels Serveis es pot veure afectada.\nLes galetes d'autenticació són per defecte cookies temporals (per sessions) no persistents, però, els usuaris poden fer persistent marcant la casella "Remember login" en el control d'accés.\nLes cookies de sessió, que es produeixen a l'diners tenen una durada de 30 minuts des de últim període d'activitat.\nEs crea un galeta anomenada "llenguatge" per emmagatzemar el llenguatge - en una instal·lació monolingües això és simplement l'idioma per defecte del navegador, però si el lloc és compatible amb diversos idiomes, llavors pot ser diferent segons l'idioma seleccionat.\nAquest lloc web utilitza Mixpanel, un servei d'anàlisi web proporcionat per Mixpanel, Inc ( "Mixpanel"). Mixpanel fa servir "cookies", que són arxius de text col·locats al seu ordinador, per ajudar al lloc web a analitzar com els usuaris fan servir el lloc. La informació generada per la galeta sobre el seu ús del lloc web (incloent la seva adreça IP) serà transmesa i emmagatzemada per Mixpanel en servidors als Estats Units. Mixpanel utilitzarà aquesta informació per tal d'avaluar el seu ús del lloc web, compilar informes sobre l'activitat del lloc web per als operadors del lloc web i proporcionar altres serveis relacionats amb l'activitat del lloc web i l'ús d'Internet. Mixpanel també pot transferir aquesta informació a tercers quan així ho exigeixi la llei, o quan aquests tercers processin la informació en nom de Mixpanel. Mixpanel no associarà la seva adreça IP amb cap altra dada en poder de Mixpanel. Pot rebutjar l'ús de cookies seleccionant la configuració adequada en el seu navegador, però, tingui en compte que, si ho fa, és possible que no pugui utilitzar totes les funcions d'aquest lloc web. En utilitzar aquest lloc web, vostè accepta el processament de dades sobre vos en nom de Mixpanel en la forma i per als fins establerts anteriorment.\nEls nostres socis externs fan servir Clear GIFs (utilitzats com a Web Beacons), imatges i scripts que els ajuden a administrar millor el contingut del nostre lloc. No vinculem la informació recopilada a la informació d'identificació personal dels nostres usuaris.\nEls tercers, amb els quals ens associem per proporcionar certes funcions al nostre lloc, també fan servir galetes Flash per recopilar i emmagatzemar informació. Les galetes Flash són diferents de les galetes del navegador a causa de la quantitat, el tipus i la forma en què s'emmagatzemen les dades. Les eines de gestió de galetes proporcionades pel seu navegador no poden eliminar les galetes Flash. Per obtenir informació sobre com administrar la privacitat i la configuració d'emmagatzematge de les galetes de Flash, feu clic aquí: http://www.macromedia.com/support/documentation/en/flashplayer/help/settings_manager.html#117118\nEn navegar i continuar en el nostre lloc web estarà consentint l'ús de les cookies a les condicions contingudes en la present Política de Galetes. Momotaro VALLDOREIX proporciona accés a aquesta Política de Galetes al moment del registre amb l'objectiu que l'usuari estigui informat, i sense perjudici que aquest pugui exercir el dret a bloquejar, eliminar i rebutjar l'ús de galetes en tot moment.\nEn qualsevol cas, l'informem que, atès que les galetes no són necessàries per a l'ús del nostre lloc web, pot bloquejar o deshabilitar activant la configuració del seu navegador, que li permet rebutjar la instal·lació de totes les cookies o d'algunes d'elles . La pràctica majoria dels navegadors permeten advertir de la presència d'Galetes o rebutjar-les automàticament. Si les rebutja podrà seguir utilitzant el nostre lloc web, encara que l'ús d'alguns dels seus serveis podrà ser limitat i per tant la seva experiència en el nostre lloc web menys satisfactòria.


Un musical – Volar de nit és perillós\nPublicat el 1 Març 2011 1 Març 2011 Autor Marta Millaret\n5 pensaments sobre “Un musical”\n1 Març 2011 a les 8:48\nOstres! Tinc la impressió que havia assistit als assajos d’aquest musical. Recordo frases i més o menys l’escena. Ara no ho sabria dir ben bé, però eren uns assajos estranys, en locals pudents i molt tard de la nit. No sé què deuria fer jo veient assajar aquesta sarsuela, però és obvi que estava allà. Llavors no em podia imaginar que veia la gènesi d’un musical, però mira. Com que ara vivim l’apoteosi del musical, ja ho entenc. Què vols que et digui, entre aquest musical o el del Jackson, crec que em quedo amb aquest. Em porta records més tendres.\n2 Març 2011 a les 8:19\nSí l’amor és un cony palpitant d’alguna dona, la vida fa fàstic. I el mateix es pot dir des de l’altre punt de vista. És una cosa més baixa reduir-ho tot als genitals…\n3 Març 2011 a les 14:07\nHe tornat a veure els comentaris i he de dir que m’he quedat una mica atontat. No em podia imaginar que apareguessin comentaris tan sensuals com el d’ashe. Me’n vaig a veure qui és, però crec que no ha entès ben bé què volen dir els genitals, que són l’expressió més diàfana de l’amor.\n3 Març 2011 a les 14:40\nÉs curiós, jo també he tornat a mirar els comentaris i m’enduc dues sorpreses. La primera és: però no havia jo comentat aquest post?? Doncs es veu que no.\nLa segona és que no entenc motl bé què ens vol dir l’ashe… perquè potser sóc jo, però hi veig poca relació amb el teu text. Vull dir que fa referència (i molt tangencial) una única frase del teu musical. El teu musical parla de la rutina, del desamor, de l’oblit. De la vida, en definitiva.\nM’he tornat a llegir el text que em sembla brillant. Transmet una visió un pèl fosca de la vida, això sí. Tot i que sembli una contradicció, no ho és.\n4 Març 2011 a les 20:23\nLluís: Hi havies anat? Allò era terrible i meravellós a la vegada. Encara recordo aquella moqueta color granate i aquelles taques de les butaques i aquella olor que feien els camerinos i els pots vells de maquillatge i el terra de fusta de l’escenari, l’olor que feia no l’he tornat a sentir a cap altre lloc. Potser sí que tot plegat tenia un punt decrèpit però també hi havia il·lusió i tendresa, veritat?\nAhse, Lluís i Eulàlia: Records tendres? Genitals femenins? Genitals masculins? Mons que fan fàstic? Expressions diàfanes de l’amor? Rutina? Desamor? Oblit? Em perdo una mica i només tinc clar que són lectures tan fascinants com sorprenents que donarien per moltíssim…\nAnterior Entrada anterior: Sense senyal\nSegüent Entrada següent: Fada rosa i garrafa d’aigua


Dictat tou | Diari Maresme\ncheap nolvadex for sale buy fluoxetine hong kong trental purchase zithromax prescription online buy alesse 21 online\nPer Pau Vidal , a Ficcions 17 de set. de 2010\nCom es diu la planta llenyosa de la família de les nictaginàcies, de fulles sempre verdes i flors petites de color entre rosat i lilós? Dit així sembla difícil, però si penseu que és la versió alegre i colorista de l’heura i que últimament triomfa a totes les parets blanques tipus Cadaqués segur que hi caureu de seguida. No us en puc escriure el nom pel motiu que ara us diré, però en llatí és bugainvillea spectabilis, i probablement és el mot més difícil d’escriure correctament en català. Voleu fer la prova? Endavant, paper i llapis. Després consulteu el diccionari.\nDissabte es va celebrar simultàniament a Barcelona, Sant Cugat del Vallès, Girona, Lleida, Olot i Reus el Dictat Obert, l’activitat estrella de la Setmana del Llibre en Català. Enguany el lloc era nou, una sala (la de Barcelona, si més no, on un servidor en va fer la correcció) no tan grossa com la del CCCB. L’altra novetat és que el text era més curt. Tot plegat, segons la Fundació Enciclopèdia Catalana, “per tal d’atreure el màxim nombre possible de gent”.\nEnciclopèdia Catalana és una de les editorials grosses, i una de les més prestigioses, del país, i amb cites com la Setmana aspiren a arribar a allò que en diuen “un públic familiar”. Jo em faig enviar cada any el text del famós dictat de Perpinyà, que es fa a la primeria d’estiu, i us asseguro que no hi ha comparació: el d’allà dalt sembla redactat per un psicòpata de la gramàtica amb ganes d’humiliar els aspirants a lletaferits. I, en canvi, cada any omplen, cada any tenen més gent i els arriben un munt d’autocars de la Catalunya no francesa.\nNo cal dir que són dues activitats que s’adrecen a destinataris diferents, però si realment es vol prestigiar una cita que pretén ser anual, no crec que abaixar el llistó sigui una bona estratègia. Perquè fer una prova difícil poder sí que espanta la tieta Ramona i les seves amigues, però en canvi atreu els veritables interessats, que són legió. La tieta Ramona vindrà a treure el nas però, com que no és competitiva, l’any que ve se n’anirà a veure la fira de la diversificació, i l’altre la trobada de càntirs, perquè si una cosa no falta en aquest país són saraus i festes majors. A mi aquesta manera d’enfocar-ho em recorda allò dels 80 a la carretera: per comptes de ser més exigents amb els exàmens de conduir i fer que la gent en sàpiga més, no, tothom a circular ben a poc a poquet, com encantats, fins que acabarem per no saber-ne gens. Llàstima que la buguenvíl•lea no fos norma sinó excepció. Sense comptar, a més a més, el malbaratament d’un autor de la qualitat d’en Xavier Bosch.


Canciones y danzas de Morella y Peñíscola | Alfons el Magnànim\nInici >> LLIBRES >> Canciones y danzas de Morella y Peñíscola\nCanciones y danzas de Morella y Peñíscola\nDescarregar "Canciones y danzas de Morella y Peñíscola"\nCuadernos de Música Folklórica Valenciana. Números 7 i 8\nRecopilació Ricardo Olmos\nPot descarregar Canciones y danzas de Morella y Peñíscola complet i de forma gratuïta.\nSobre les elevades muntanyes del Maestrat, envoltada de muralles, es troba la ciutat de Morella. La seua arquitectura és ben típica de l'edat mitjana, i els blasons que adornen els seus antics edificis ens diuen que va ser residència de nobles valencians. La seua església, d'estil gòtic dels segles XIII i XIV, té per titular a la Santíssima Verge, sota la adveració de Santa María la Major. En aquest temple, el dia de l'Asumpció de l'any 1414, el papa Lluna, anomenat Benedicto XIII, envoltat de diversos cardenals i bisbes, oficiava la missa commemorant aquesta festivitat religiosa. A ella assistien el Rei don Ferran d'Antequera, Sant Vicent Ferrer, l'infant don Sancho, els comtes de Trastamara, el de Cardona, molts magnats i el Consell de Morella. En aquesta jornada, reunits tan importants personatges, el rei i el sant domenic van tractar de persuadir al papa perquè renunciara al pontificat i posar fi al cisma que en aquells temps afligia a l'Església Catòlica. L'eloqüència de Sant Vicent i l'obstinació del rei no van ser bastant forts per a vèncer l'obstinada ceguesa de l'ancià Pedro de Luna, qui, per fi, en ser declarat més tard cismàtic, heretge i pertinaça en el Concili de Constança, va haver de recloure's, voluntàriament, però sense renunciar al papat, en el castell que encastella el promontori de Peníscola, on va morir, potser enverinat, als noranta anys. A aquestes dues ciutats, Morella, coronant les muntanyes del Maestrat, i Peníscola, envoltada de mar, vencedora de violents temporals, les que uneix el record d'aquest personatge, i a elles principalment dediquem aquest quadern de música folklòrica.


III Seminari d'Agricultura i Medi Ambient — Historic noticies i altres web antiga\nlast modified 2010-01-27 11:42\nImatge del seminari de l'any passat\nEl proper dissabte, 30 de gener, comença el III Seminari d'Agricultura i Medi Ambient, al Centre de la Natura de Menorca, a Ferreries, a partir de les 9'15 h. Aquesta jornada tindrà continuïtat els següents dissabtes, 6 i 20 de febrer, a Maó i Ciutadella respectivament.\nAquestes trobades pretenen donar a conèixer diferents experiències que cerquen fer compatible la viabilitat del sector agrari amb la conservació dels valors naturals, culturals i paisatgístics. Aquest any, bona part de les presentacions estan encaminades a cercar una comercialització diferenciada i amb valor afegit dels productes, per tal d'aconseguir aquesta viabilitat. Aquestes són les xerrades que s'oferiran:\nCarnisseria Raza Nostra, situada al mercat de Chamartín de Madrid. Aquesta carnisseria s'ha especialitzat en la venda de carn procedent d'animals de diferents races autòctones de l'Estat.\nEl mercat ecològic de Santa Maria del Camí de Mallorca és una oportunitat setmanal que tenen els pagesos ecològics de Mallorca per a donar a conèixer els seus productes.\nEl projecte Dina'm ha creat una xarxa d'escoles de Catalunya que ofereixen als seus menjadors productes locals i ecològics, dinamitzant d'aquesta manera el sector agrari de la zona.\nEl projecte Life+ Boscos té com objectiu contribuir a l'adaptació dels ecosistemes forestals mediterranis de Menorca als impactes negatius del canvi climàtic a través de la gestió forestal sostenible.\nUna caça sostenible és possible. A una finca de Menorca, Binibeca Nou, s'en fa una gestió molt acurada per a afavorir les espècies cinegètiques.\nLa Cooperativa La Fageda, situada al Parc Natural de la zona volcànica de La Garrotxa, compatibilitza la tasca d'integració sociolaboral de les persones que pateixen discapacitats psíquiques amb l'activitat agrària de la finca, amb la comercialització de productes làctics.\nTres experiències de Menorca finalitzaran el Seminari. Els embotits ecològics de Son Olivar de Dalt, la cooperativa Econura de productors ecològics i el projecte de custòdia agrària "Sembrant Custòdia" que desenvolupa el GOB.\nCada jornada acaba amb un dinar, on s'aconsegueix un espai de reflexió més distès.\nPer apuntar-vos al Seminari, heu de fer-nos arribar el formulari que hi ha al programa emplenat o també podeu telefonar al GOB: 971350762.\nEl Seminari es troba emmarcat dins el projecte de custòdia del territori en l'àmbit agrari "Sembrant Custòdia" que desenvolupa el GOB amb el suport de Fundación Biodiversidad i la col·laboració del Govern Balear i el Consell Insular de Menorca.


Manifest en motiu del Dia Internacional contra la Violència de Gènere | Conselh Generau d’Aran\nManifest en motiu del Dia Internacional contra la Violència de Gènere\nNovembre 24, 2017 Nuria Sanjuan Govern, Slider-ca\nVielha, 24 de noviembre de 2017.- Sota el lema “Non ei non” (No és no), a les 12 del migdia d’avui divendres s’ha llegit a la plaça del Conselh Generau d’Aran el manifest en commemoració del Dia Internacional contra la Violència de Gènere.\nLa conselhèra de Salut i Benèster d’Aran, Anna Díaz, ha estat l’encarregada de donar lectura al manifest.\nLa lectura del manifest i els actes relacionats amb el Dia Internacional contra la Violència de Gènere, estan organitzats pel SIAH Servici d’Informacion e Atencion ara Hemna del Conselh Generau d’Aran.\nRelacionat amb la violència de gènere, durant el mes de desembre, el SIAH organitza un curs de formació adreçat a treballadors socials i personal qualificat que treballen amb famílies vulnerables, sobre mesures d’autocontrol i d’autodefensa.\nEl Dia Internacional contra la Violència de Gènere es commemora a nivell mundial el dia 25 de novembre.


Festa Major 2017 - Ajuntament de Montornès del Vallès\nPortada > El municipi > Festes locals > Festa Major > Festa Major 2017\nEl showman José Corbacho, pregoner de la Festa Major\nAVÍS: Canvis en la programació de la Festa Major a causa de la pluja!\n- Suspès el Toc d'inici previst el 15 de setembre a les 18.30 h a la plaça de Pau Picasso i el Seguici de Festa Major de les 19.30 h a la plaça de Joan Miró\n- El Photocall de Festa Major previst pel 15 de setembre de 19 a 21 h a l'avinguda Llibertat es trasllada al diumenge 17 de 19 a 21 h a la plaça de Pau Picasso.\n- El Guateque “I WILL SURVIVE” del 15 de setembre a les 22 h programat al pati de La Lira es trasllada a la Carpa Polivalent el Sorralet.\n15/09/2017 - José Corbacho al Pregó de la Festa Major\n15/09/2017 - Esplai Panda al Pregó de la Festa Major\n15/09/2017 - Cremada de l'Ajuntament\n15/09/2017 - El somni d'en Pere Anton\n16/09/2017 - Pujada al Castell\n16/09/2017 - Moguda Panda\n16/09/2017 - Tortillanton\n16/09/2017 - Fontapa\n16/09/2017 - Concert de Tapeo Sound System\n16/09/2017 - Trobada de Puntaires\n16/09/2017 - Correfoc\n17/09/2017 - V Campionat d'Escacs\n17/09/2017 - Cercavila\n17/09/2017 - Demostració de dansa i música\n17/09/2017 - Gimcana jove La Clau 6.0\n17/09/2017 - Sardanes amb la Cobla Ciutat de Granollers\n17/09/2017 - Festa Holi Jove\n17/09/2017 - Ball per a la gent gran amb el grup Boogie-Woogie\n- Av. d'Ernest Lluch des de la rotonda de l'av. de la Llibertat fins al carrer de Nicaragua del dia 12 fins al 21 de setembre.\n- Carrer de Palau d'Ametlla des de Joan XXIII fins al carrer de l'Estrella i Jaume Balmes des de Palau d'Ametlla fins a la plaça de la Font, dies 15, 16 i 17.\n- Gran Vial des de la intersecció amb l'av. de la Llibertat (rotonda del Casal de Cultura) fins al final del Pavelló (zona concerts) els dies 15, 16, 17 i 18.\n- Carrer del Molí, entre l'aviguda d'Icària fins al pssatge de Sant Miquel, el dia 17 des de les 12 h per "Feria de mediodia del Centro Cultural Andaluz".\n- Rbla. de Sant Sadurní fins al carrer de Sant Isidre, dia 16 a partir de les 16 h fins al dia 17 a les 14 h. (Correfoc i Gegants).\n- Rbla. de Sant Sadurní des de carrer de Sant Isidre al carrer Major, dia 16 a partir de les 08 h fins al dia 18 a les 22 h. (Diversos esdeveniments).\n- Avinguda d'Icària (en tots dos costats) entre el passatge de la Bòbila i el carrer de Vallromanes. Carrer del Molí (en tots dos costats) entre el passatge de Sant Miquel l'avinguda d'Icària. Carrer de Tarragona, entre el passatge de Sant Miquel i l'avinguda Icària. Passatge Aragó, entre passatge de Sant Miquel i avinguda d'Icària. El dia 18, de 16 a 23 h. (Castell de focs).\n- Dia 16 - Correfoc infantil a les 20 h i correfoc a partir de les 22 h.\n- Dia 17 - Cercavila de Gegants a partir de les 11.30 h.\n- Dia 18 - Castell de Focs, des de les 20 h fins a les 23 h per respectar el perímetre de seguretat.\nEnguany es distribuiran 6.000 tiquets de 2x1 perquè els més petits puguin gaudir de les atraccions de la fira de la Festa Major entre el 15 i el 18 de setembre.\nLa distribució dels tiquets es farà a través de les escoles. Aquells infants que no vagin a cap centre educatiu del municipi poden recollir els tiquets (2 per infant) del 12 al 15 de setembre a l'Oficina d'Atenció Ciutadana de l'Ajuntament, tot presentant el llibre de família.


Més de 600 xiquets participen al sorteig d’una bicicleta realitzat per l’Ajuntament d’Ontinyent i Comerç IN - TV Digital Ontinyent\nHome>Societat>Més de 600 xiquets participen al sorteig d’una bicicleta realitzat per l’Ajuntament d’Ontinyent i Comerç IN\nTV Digital Ontinyent 13/01/2012\tSocietat Comentaris tancats a Més de 600 xiquets participen al sorteig d’una bicicleta realitzat per l’Ajuntament d’Ontinyent i Comerç IN\nL’Ajuntament d’Ontinyent ha sortejat hui divendres una bicicleta entre els xiquets i xiquetes que han participat en una iniciativa de la regidoria de comerç i de l’associació de comerciants “Comerç IN”, relacionada amb el VIII Concurs de Postals Nadalenques organitzat per aquesta entitat i Caixa Ontinyent. En concret, els i les participants havien d’omplir un futllet informatiu amb el llistat dels 50 finalistes al concurs, i omplir en quin comerç es troben els treballs d’almenys 15 d’ells.\nEl sorteig, que ha tingut lloc aquest matí a les instal•lacions del Mercat Municipal, comptava amb més de 600 butlletes participants, resultant com a guanyadora de la bicicleta la xiqueta Lara Llopis Fuster. Al sorteig han estat presents el regidor de Comerç, Joan Sanchis; Matíes Mira, en representació dels comerciants del mercat; el president de Comerç In, Rafa Vaello; la gerent de Comerç In Amparo Boscà; així com altres representants d’esta associació.\nL’objectiu d’aquest sorteig era dinamitzar els comerços d’Ontinyent i al mateix temps utilitzar les postals nadalenques dels xiquets per decorar el Mercat Municipal. El regidor Joan Sanchis ha elogiat “la constant iniciativa i activitat dinamitzadora de Comerç In, una voluntat de fer coses que compartim des del Govern Municipal, perquè és aportant idees i col•laborant entre tots per a dur-les a terme com aconseguirem l’objectiu comú d’impulsar el nostre comerç i la nostra ciutat”.\nEtiquetesAjuntament d'Ontinyent caixa ontinyent comerç in noticias ontinyent noticies ontinyent\nAnterior Catalans i madrilenys, els que més visitaren Ontinyent durant 2011\nSegüent Les associacions culturals d’Ontinyent pagaran fins un 70% menys per l’ús del Echegaray i la Sala Gomis\nL’home recuperat després de dues parades cardiorespiratòries el passat 2 de febrer quan disputava un …